: : Speaker. Soalan saya Nombor 18. Terima kasih Yang Berhormat Tuan
PERTANYAAN-PERTANYAAN MULUT DARIPADA Y.B. TUAN HARUMAINI BIN HAJI OMAR (N07 BATANG KALI)
TAJUK : PEMBANGUNAN LUAR BANDAR
18. Bertanya kepada Y.A.B. Dato' Menteri Besar:-
a)
Apakah peranan serta pembangunan di antara luar bandar dan bandar agar tidak jauh ketinggalan?
: Terima kasih Tuan Speaker, terima kasih Batang Kali. Batang Kali ingin mengetahui apakah peranan langkah Kerajaan bagi mengimbangkan jurang pembangunan di antara luar bandar dengan bandar. Izinkan saya menjawab soalan itu dengan memulakan satu laporan sebenarnya tentang pada mula saya mengambil tanggungjawab ini kita telah memulakan satu program ataupun satu laporan atau kajian yang sebenarnya di kampung-kampung kita ini apa statusnya, apa profil nya dan bagaimanakah base line dalam untuk kita mengisi jurang yang ada. Jadi apa yang kita telah mulakan iaitu seawal 2019 Kerajaan telah pun memulakan Program Pelan Tindakan Khas Penstrukturan Semula Kampung Dalam Bandar. Kita hendak tengok kampung-kampung dalam bandar kesan atau jurangnya dengan ketinggalan banyak aspek dan yang keduanya kita telah buat kajian tentang sistem profil kampung peringkat nasional SPKPN dan kita dapati laporan lengkap telah saya terima pada 22 Januari 2020, 97% telah pun mengisi semua kampung yang ada 371 kampung telah pun mengisi profil ini yang mana profil ini melibatkan 13 modul yang kita telah kenal pasti. Di antara perkara diisi ataupun diminta di dalam profil itu adalah tentang selain daripada sejarah kampung, konsep dan susunan atur kawasan maknanya mereka memberikan maklumat, ketua- ketua kampung memberi maklumat susun atur, yang ketiganya modul demografi kampung, berapa lelaki, berapa perempuan, berapa miskin, berapa warga emas dan sebagainya kita ada modul kelima iaitu kegunaan tanah di tanah-tanah kampung ini apa kegunaannya, adakah terbanyak terbiar ataupun telah ada pembangunan dan sebagainya itu dibuat kajian. Kegiatan ekonomi kampung-kampung 371 kampung apa kegiatan ekonomi mereka, pertanian ke, nelayan ke ataupun mereka terlibat di dalam sektor-sektor perkhidmatan dan sebagainya.
Seterusnya kita hendak tahu juga dalam kampung berapa banyak hak milik penduduk ataupun hak milik yang ada tetapi dimiliki oleh orang luar contohnya. Lepas itu kita ada modul untuk mengisi kemudahan asas, kemudahan asas kita hendak tahu berapa
banyak kemudahan asas ada di kampung-kampung tersebut. Mana yang tidak ada lagi dan apa keperluannya yang perlu kita lengkapkan dan kesejahteraan kampung, kita mengambil tahu tentang organisasi dan NGO ada dalam kampung, kejayaan dan keistimewaan sesuatu kampung itu, status dan tindakan contohnya kalau aduan- aduan dahulu apakah status yang telah di buat selepas kajian dilaksanakan atau setelah isu itu diutarakan dan selain daripada itu modul ketiga belas adalah kita ingin tahu juga kursus-kursus dan latihan yang sepatutnya diperlukan oleh MPKK. Jadi inilah perkara yang kita buat yang asas terlebih dahulu dan telah lengkap 97% telah pun lengkap dan PBT atau Pejabat Daerah yang telah berjaya melengkapkan 100% adalah Hulu Selangor, Sepang dan juga Klang. Yang lain itu masih ada satu, dua kampung yang masih tidak cukup lagi database. Daripada data base itu ataupun profil yang telah ada di sinilah sebenarnya kita merangka apakah pertamanya bagaimana kita hendak menaik tarafkan kemudahan asas dan kemudahan-kemudahan yang kita katakan terutamanya di kawasan pihak Berkuasa Tempatannya yang berstatus Majlis Daerah kita beri tumpuan terlebih dahulu. Kita juga ingin mengetahui bagaimanakah isu ataupun Skim Air Darul Ehsan telah sampai ataupun tidak di kampung-kampung. Kita juga ingin meletakkan bagaimana akses Internet dan selain daripada itu Kerajaan ataupun di bawah STANDCO tahun ini telah pun merangka bagaimana pengurusan pepejal kawasan-kawasan ini.
Yang tadi saya dengar ada Yang Berhormat membangkitkan pengurusan yang tidak teratur dan kita memang melihat di kampung-kampung pengurusan sampah-sampah ini masih lagi saya rasa perlu dibuat pendekatan yang baru tidak lagi sampah-sampah ini diletak di tepi jalan ianya perlu diambil di dalam kampung itu, kalau kita letak di luar di situlah sebenarnya memanggil pihak-pihak luar menumpang sampah-sampah di tepi jalan dan akhirnya di kampung-kampung ini tidaklah di dalam keadaan yang ceria dan kita nampak bersih dan identitinya sedikit tercalar bila adanya sampah-sampah yang begini dan seterusnya kita juga telah mulakan program kepentingan kitar semula, InsyaaAllah di kampung-kampung akan dimulakan di bawah Biro Wanita untuk memulakan pengasingan sampah dan InsyaaAllah dengan adanya program ini kita harap sampah-sampah dapat di asing dan dibuang dengan baik tetapi kita dapat menggunakan semula, recycle balik kemudahan sama ada untuk buat bio-compos ataupun hasil-hasil kraf tangan yang boleh di manfaatkan dan terakhir untuk mengisi jurang ini Kerajaan juga tidak lupa untuk memfokuskan isu ekonomi warga-warga desa. Jadi banyaklah program ekonomi yang telah saya sebut pada jawapan yang lepas selain daripada Program Ekonomi Desa, kita ada Program Industri Kampung, kita ada Program Agrotani dan bermacam-macam program yang telah dilancarkan oleh Dato’ Menteri Besar pada 24 Jun 2020 yang lepas iaitu SELDEC dan tidak lupa Yang Berhormat Paya Jaras telah menyatakan tentang program anak muda yang telah pun sebenarnya ada kaitannya dan hubung kaitnya dengan STANDCO luar bandar. Jadi selaras dengan tahap pengurusan kampung Majlis juga sebenarnya sentiasa membimbing ketua-ketua kampung malah biro-biro untuk mereka sentiasa memastikan bahawa pengurusan kampung sedikit tingkatannya daripada yang lepas- lepas. Jadi itu sahaja Tuan Speaker.